**Харолд 211108**

**Шынайы сүйіспеншіліктің кілті. екіншісі**

***"Өзара төзімді болыңдар. Егер біреуге реніш сақтап, тағатын кінәларың болса, кешірімді болыңдар: сендерді Иеміз Мәсіх қалай кешірсе, сендер де солай етіңдер! 14Барлық қасиеттердің бастысы ретінде сүйіспеншілікке бөленіңдер, ол бәріңді толықтай біріктіреді."(Қолостықт. хат 3:13-14)***

Төмендегі жеті кеңес сіздің өміріңізге өзгерістер енгізуі мүмкін.

№1 Кеңес: Бір-біріңізге сыйластық көрсетіңіз. Сіз үшін қазір сондай жиіркенішті және мүмкін емес қиын болып тұрған адам - ең басында, сіз үшін арманыңыз бен үмітіңіздің бейнесі болды.

№2 Кеңес: Ұстамдылық танытыңыз. Көбінесе біз тым көп сөйлейміз. Көбірек мінажат етуді және азырақ сөйлеуді үйрену, сіз жасай алатын кез келген нәрседен гөрі мінез-құлықты өзгертуге көбірек әсер етеді. Өзін-өзі тәрбиелеу өте маңызды; тіпті міндетті түрде істелуі керек нәрсе.

№3 кеңес: Екеуіңіз үшін де «қауіпсіз аймақ» болып табылатын орта жерді табыңыз. Бейтарап аймақ, сіздің өміріңіздегі құндылықтар мен қызығушылықтарды бірге бөлісетін жайлылық аймағы болған жағдайда неке тәуір бола алады. Бұл - құлшыныспен қорғауға тиіс «қауіпсіз баспана». Сіздің Құдайға деген сеніміңіз мұның бір бөлігі болуы мүмкін.

№4 нұсқау: Әр раундта жеңіске жетуді талап етпеңіз. Бір жас әйел: «Мен дұрыс жігітке тұрмысқа шықтым деп ойласам, сөйтсе, қазір, екі жылдан кейін, "Менікі әрқашан дұрыс" деп айтатын жігітке тұрмысқа шығыппын!» деп айтыпты.

№5 кеңес: Күн сайын бірге мінажат етіңіз. Мінажат адамдарды өзгертеді. Қол ұстасып, қысқа, қарапайым сөйлемдермен бірге мінажат ету - бұл некені сақтап қалудың жолы.

№6 кеңес: Наразылық білдіруден гөрі мақтаңыз. Айтуға болатын тек позитивті нәрселерді іздеңіз. Ең болмаса, оған «рахмет» деп айтыңыз.

№7 кеңес: Өз міндеттемеңізді орындаңыз. Махаббат - бұл шешім, қамқорлық көрсету міндеттемесі. Оны ешқашан ұмытпаңыз!